Лайкьсса чувнан – лайкьсса цIа |\nЛайкьсса чувнан – лайкьсса цIа\nЖула цIанихсса скульптор, Дагъусттаннал Халкьуннал художник Ражав-ХIажинал арс МахIаммад-Аьли Аьлиевлун дуллунни «Аьрасатнал художествалул академиялул хIурмат лавайсса член» тIисса цIа.\nМоскавлив Аьрасатнал художествалул академиялул Президиумрал батIаврий ванахьхьун тапшур бувунни му членшиврул дипломгу, мантиягу.\nМахIаммад-Аьли Аьлиев чIявуссаннан кIулссар жула Дагъусттаннай дурсса цаннияр ца ххаллилсса давурттайну. Гъумукун нани ххуллий дацIан дурсса лакрал миллатрал арснал ва душнил Хан-Муртазялил ва ПартIу ПатIимал эмаратсса гьайкаллугу ва художникнал кIунттила дурксса гьайкаллур.\nДакIнихтуну барча дуллай буру жула Дагъусттаннал лайкьсса арс, бюхттулсса гьунарданул заллу МахIаммад-Аьли Аьлиевлун дуллусса хъуннасса цIа. ЧIа тIий буру ванан вания тиннайгу чIяру-чIярусса ххуй-хъиншивуртту, тIайлабацIуртту.\n«Илчи» кказитрал коллектив, дустал, гьалмахтал\nПредыдущая записьИнсаннал ихтиярду дуручлансса шартIруСледующая запись«Даврил бурж лайкьну биттур бавур ттул мурад»